Տասը տարի անբաժան եմ եղել Կամչատկայի եւ Չուկոտկայի տունդրաների կյանքից ու կենցաղից։ Շատ եմ սիրել եւ խորապես հարգել Ծայր Հյուսիսի բնիկներին (կորյակներին, չուկչիներին, ալեուտներին եւ մյուսներին), որոնք «անխուսափելիության օրենքի» զարմանալի փիլիսոփայություն են մշակել։ Ճիշտ է՝ նրանց շրջանում ամեն ինչ շատ պարզ է ու հասարակ. պետք է ընդունել, որ ձմռանը սաստիկ ցուրտ է լինում, իսկ ամռանը՝ շատ տաք։ Եւ մի՛ շտապեք սա բնորոշել որպես ինչ-որ պարզունակ ճշմարտություն։